Transbordo

Transbordo (ingles: transshipment; hulandes: overslag) ta referí na e e proseso di transferensia di merkansia marítimo for di barkunan grandi  ku ta opera riba rutanan internashonal pa barkunan mas chikitu ku ta sirbi e kosta òf regionnan serkano. E proseso aki ta tuma lugá den hafnan spesialisá ku ta funshoná komo hub di transbordo.

Merkansia ta yega i sali via laman na e hafnan aki, sin ku e karga nesesariamente tin su orígen òf destinashon final den e mesun país. Transbordo a bira di importansia krusial den e sistema di transporte marítimo moderno, spesialmente ku e fuerte desaroyo di e transporte di kònteiner.

 Transbordo di kònteiner 
Den e transporte di kònteiner, transbordo ta permití barkunan di linea grandi (mother vessels) konektá ku barkunan mas chikitu (feeder vessels), ku ta distribuí karga pa regionnan mas chikitu. Esaki ta hasi posibel pa konsentrashon di karga riba rutanan largu i optimisashon di kosto di transporte.thumb|260px|Haf di Singapur, e haf di kònteiner mas grandi na mundu. 

Hubnan prinsipal di transbordo den e kontinente merikano ta e hafnan di Colon i Balboa (Panama), Cartagena (Colombia) i Kingston (Jamaica).

Den region di Laman di Nort, e haf di Hamburg ta un ehèmpel di un hub importante di transbordo. Na 2005, aproximadamente 35 % di e volúmen total di karga tabata konsistí di transbordo. Kònteinernan ku ta yega for di Asia i Nort Amérika ta wòrdu redistribuí for di Hamburg pa e region di Laman Báltiko via barkunan mas chikitu, i vise vèrsa. E haf di Rotterdam tambe ta hunga un ròl signifikante den transbordo, kaminda un parti di e karga ta wòrdu transportá pa interior di Oropa via barkunan fluvial via e Riu Rin.

 Transbordo den laman habri 
Un forma spesial di transbordo ta “transbordo riba laman habri" (tambe yamá interlining). Den e kaso aki, transferensia di karga, prinsipalmente kònteinernan, ta sosodé direktamente entre barkunan riba laman, sin ku e karga ta drenta un haf tradishonal.

E tipo di transbordo aki ta komun den áreanan ku hopi tráfico marítimo, kaminda hafnan ta limitá den of karesé di signifikante teritorionan athuntu. Dor di konektá diferente servisio di linea marítimo, ku hopi biaha ta wòrdu operá pa e mesun kompania òf aliansa, e tempu di tránsito por wòrdu redusí konsiderabelmente.

Transbordo riba laman habrí tambe por sosodé den otro kontekstonan, manera den industria di peska, tantu legal komo ilegal, kaminda karga ta wòrdu transferí entre barkunan pa evità kontrol portuario.

 Transbordo di zeta 
Un aplikashon importante di transbordo ta e transferensia di zeta krudo i produkto petrolero. Terminalnan di transbordo di zeta ta fasilidatnan spesialisá kaminda zeta ta wòrdu deskargá for di supertankeronan, almasená temporalmente, i despues transferí pa barkunan mas chikitu.thumb|left|185px|Terminal di transbordo di zeta na Rotterdam.

E desaroyo di e terminalnan aki a wòrdu impulsá prinsipalmente dor di e seramentu prolongá di e Kanal di Suez despues di 1967, ku a forsa zeta for di Medio Oriente destiná pa Merka pa wòrdu transportá rònt di Suráfrika. Pa redusí e kostonan di transporte, a introdusí supertankeronan manera Very Large Crude Carriers (VLCCs). Sinembargo, e barkunan aki tabatin hopi profundidat, loke a limitá nan akseso na hopi hafnan na Merka. Pesei, terminalnan di transbordo a wòrdu konstruí riba islanan den Laman Karibe, kaminda kondishonnan geográfiko sí tabata permití risibí e barkunan aki.

Zeta a wòrdu pomp for di e VLCCnan den tankinan di almasenamentu i despues transportá pa Merka den barkunan mas chikitu, normalmente te ku 100.000 ton di peso morto (DWT).

Den Karibe Hulandes, histórikamente tabatin kuater terminal di transbordo di zeta:Olieoverslagstations / overslagstations / oil trans-shipment terminals / oil trans-shipment terminals, Encyclopedie van Curaçao (2007)  

  – fasilidatnan di transbordo operá den pasado den serkania di Zeewijk;
  – Curaçao Oil Terminal na Bullenbaai, histórikamente esun mas grandi;
  – Bonaire Petroleum Corporation (BOPEC);
 25px Sint Eustatius – GTI Statia, un terminal relativamente chikitu.

Banda di transbordo, e terminalnan tambe a sirbi komo fasilidatnan di almasenamentu stratégico, kreando stòk di reserva pa Merka den tempu di inestabilidat polítiko òf riesgo di interupshon di suministro. Ounke nan importansia a disminuí parsialmente ku e apertura di hafnan grandi manera e Louisiana Offshore Oil Port (LOOP, 1981) i ku e oumento di transbordo barku-pa-barku riba laman, e terminalnan di transbordo di zeta no a bira opsoleto. Nan a pasa pa un kambio funshonal, ku mas énfasis riba transbordo di zeta for di Venezuela i México, inkluso zeta pisá, destiná pa Oropa i Asia.

 Mira tambe 
 Curaçao Oil Terminal

Ekonomia
Kategoria:Karibe Hulandes